Mener norske EM-turister bør ta forholdsregler
ARTIKKELEN ER OVER TRE ÅR GAMMEL Det forteller den tidligere politimannen til VG, et halvt døgn etter voldsomme sammenstøt mellom engelske og russiske fotballpøbler i Marseille. En rekke engelskmenn endte på sykehus, hvorav minst én skal være alvorlig skadet. Slåsskampene startet flere timer før kampstart. Og da oppgjøret mellom de to nasjonene ble blåst av, fortsatte bråket inne på stadion der livredde engelske fans skal ha blitt angrepet på tribunen. – Det vi så i går er veldig trist. Jeg tror fransk politi hadde planlagt og forberedt seg på at andre ting kunne skje. Men det er bortimot umulig å forberede seg mot folk som reiser til EM kun for å slåss, sier Geir Ellefsen. Så du denne? Vardys kone raser mot politiet I en årrekke var han politiets fremste ekspert på fotballbråk i Norge. I dag har han tittelen senior sikkerhetsrådgiver i Norges fotballforbund. Ellefsen omtaler gårsdagens bråkmakere som «pøbler». De fleste hadde trolig ikke billetter, og fokuset er ikke på fotball, understreker han. Kommentar: Ikke mulig å glede seg over EMOgså i Nice var det bråk i går. Polske og nordirske fans skal ha barket sammen. – Ville du vært bekymret om du skulle reist på fotballferie til Frankrike i sommer? – Nei. Jeg skal selv nedover som turist, og se Belgia mot Sverige. Jeg er overhode ikke bekymret, sier Ellefsen til VG. – Du har jobbet i politiet. En vanlig familiefar som drar nedover med små barn har ikke samme erfaringsgrunnlag? – Man må ta forholdsregler og følge med. Har man med barn, bør man opptre deretter: Man oppsøker for eksempel ikke fotballpuber eller samlingssteder der man merker at noe er i ferd med å skje. Mange har stilt spørsmål ved politiets opptreden – eller fraværet av denne – på stadion i Marseille i går: Russiske fans kom seg inn på tribuneseksjonen der engelske tilskuere oppholdt seg. Mot slutten av kampen hørtes et kraftig smell, som et startskudd på det som skulle skje. Geir Ellefsen vil ikke gjøre seg til dommer dagen derpå. Han mener det er for lettvint å kritisere arrangør og politi fra tilskuerplass i Norge. – Man har nesten 70.000 mennesker som skal inne på en arena. Knallskuddene som ofte brukes i dag, er så små at det å finne alle, er som å lete etter nålen i høystakken. Man forventer i tillegg at de som går på kamp, er der for å se fotball, sier han.Nå flytter både England og Russland seg mot nordvest: Russland spiller kamp i Lille onsdag, mens England skal i aksjon i nabobyen Lens dagen etterpå. Dermed er man svært nær hjemlandet, og antallet engelske supportere på fransk jord kan øke ytterliggere. Norsk kameratgjeng havnet midt i tribunebråket: – Fullstendig kaos Allerede i mai advarte politiet engelskmenn uten billett mot å reise til Lens: Arenaen er relativt sett liten (35.000), og fansonen i byen tar bare 10.000 mennesker. Reis heller til Lille, var budskapet til politiet. Men i Lille holder altså Russland til. – Det vi så i går var veldig trist for England spesielt. De har jobbet veldig proaktivt mot fotballvold, og på toppen i England er det veldig, veldig bra nå. Dette er et kraftig tilbakeslag, sier Geir Ellefsen. Frankrike bruker opp mot 90.000 politifolk og private vakter under årets fotball-EM. «Vi kan ikke sette ut flere menn enn vi gjør nå. Dermed må vi kanskje se etter nye løsninger», sier en politikilde til L’Équipe i dag. Les også: Krigsscener i MarseillesAvisen skriver at de franske myndighetene vurderer å forby alkoholsalg på og utenfor de ti EM-stadionene helt til mesterskapet er over. Antoine Boutonnet, leder for den franske organisasjonen mot hooliganisme (DNLH), sier følgende til L'Équipe: – Den overstadige berusningen av disse supporterne er svært bekymringsfull. For alkohol utløser ofte vold mellom supportere, men også mot politiet. – Jeg tror ikke at det løser problemet å spille de mest risikofylte kampene på formiddagen. Det er mer enn nok tid til å slåss også før og etter kampen som starter klokken 15. – Disse problemene kunne skjedd i hvilken som helst by, ikke bare Marseille.
Geir Ellefsen er landets fremste ekspert på fotballbråk. Han reiser selv til fotball-EM – uten å være bekymret. Han reiser selv til fotball-EM – uten å være bekymret.